Erik Råd Herlofsen

Erik Råd Herlofsen (født 25. august 1961 i Kristiansand) er en norsk advokat med møterett for Høyesterett (1997).

Herlofsen er utdannet jurist ved Universitetet i Oslo (1987). Etter å ha vært førstekonsulent ved Kristiansand ligningskontor, begynte han i 1990 i Storebrand. Fra 1996 til 2000 var han administrerende direktør i Storebrand Finans AS, hvoretter han var personaldirektør (konserndirektør HR) i Storebrand ASA fram til 1. april 2007. Etter ni år som partner i advokatfirma Ræder, tiltrådte han 1. mai 2016 som partner i advokatfirmaet Storeng, Beck & Due Lund (www.sbdl.no)hvor han hovedsakelig arbeider med arbeidsrett .

Blant hans verv i samfunnslivet kan nevnes at han i perioden 2004 - 2017 har vært medlem av Statens seniorråd (nestleder i perioden 2014-2017) og artikkelforfatter i tidsskriftet Vi over 60 og Senter for seniorpolitikk. Han har vært nestleder i styret i Arbeidsforskningsinstituttet AS og medlem av Juristenes Utdanningssenters fagutvalg for inkasso og tvangsfullbyrdelse og er medforfatter av boken Panterett for praktikere.

Norske advokater
Norske bedriftsledere
Personer fra Kristiansand kommune
Fødsler i 1961
Personer tilknyttet Storebrand